30.09.2020

**Comunicat de presă**

**Rezultatele campaniilor naționale desfășurate de instituția noastră în perioada 14 -26 septembrie 2020**

În perioada 14 -26 septembrie 2020 instituția noastră a desfășurat două campanii naționale, una privind activitatea desfășurată de zilieri și una privind respectarea legislației de către angajatorii care desfășoară activitate în domeniile:fabricarea produselor de brutărie şi a produselor făinoase și întreţinerea şi repararea autovehiculelor.

1. Rezultatele **Campaniei Naţionale privind verificarea modului de respectare de către beneficiari a prevederilor Legii nr. 52/2011 privind exercitarea unor activităţi cu caracter ocazional desfăşurate de zilieri***, republicată, cu modificările şi completările ulterioare*

Au fost verificați 26 beneficiari care foloseau un număr de 88 zilieri, din care 2 persoane sub 18 ani. În urma controalelor efectuate au fost dispuse 9 măsuri și a fost sancționat un beneficiar cu 2 amenzi în valoare de 20.000 lei

Ca urmare a nerespectării de către un beneficiar a legislației privind munca minorilor, instituția noastră a formulat o sesizare penală.

1. Rezultatele **Campaniei Naţionale pentru identificarea cazurilor de muncă nedeclarată şi respectarea normelor de securitate şi sănătate în muncă la angajatorii care îşi desfăşoară activitatea în următoarele domenii de activitate:**

**- fabricarea produselor de brutărie şi a produselor făinoase - cod CAEN 107**

**- întreţinerea şi repararea autovehiculelor - cod CAEN 452**.

1. în domeniul relațiilor de muncă: în cele 21 de controale efectuate au fost depistate 12 persoane care prestau activitate fără contract individual de muncă. Au fost aplicate 9 sancțiuni, din care 3 amenzi în valoare de 240.000 lei și au fost dispuse 36 de măsuri.

2. în domeniul securității şi sănătății în muncă: au fost verificați 18 angajatori, fiind constatate 23 de deficiențe. Au fost aplicate 23 de sancțiuni contravenționale, din care o amendă în valoare de 3.500 lei și s-a dispus oprirea din funcțiune a unui echipament de muncă.

Laurenţiu ASAFTEI

Inspector Şef

Carmen Păunica Corodeanu

Inspector, Compartiment Comunicare şi Relaţii şi Publicul